wickkiey/tamil-wikipedia-chunked huggingface dataset:
# ஜல்தாபாரா தேசியப் பூங்கா

**ஜல்தாபாரா தேசியப் பூங்கா** (ஆங்கிலம்: Jaldapara National Park) கிழக்கு இமயமலை அடிவாரத்தில் மேற்கு வங்காளம் மாநிலத்திலுள்ள *ஜல்பாய்குரி* மாவட்டத்தில் அமைந்துள்ளது. இந்தப் பூங்காவின் அருகில் *தோர்ஸா* ஆறு செல்கிறது. இந்தப் பூங்காவானது கடல் மட்டத்தில் இருந்து 61 மீட்டர்கள் உயரத்தில் அமைந்துள்ளது. இந்தப் பூங்காவின் மொத்தப் பரப்பளவு 216.51 சதுர கிலோமீட்டர்கள் ஆகும். இது 1941 ஆம் ஆண்டு வன விலங்குகள் காப்பகமாக அறிவிக்கப்பட்டது.2012 ஆம் ஆண்டு மே மாதம் இது தேசியப் பூங்காவாக அறிவிக்கப்பட்டது. இங்கு பலவகையான தாவர வகைகளும், விலங்கினங்களும் உள்ளன. தற்போது அதிக அளவில் இந்திய ஒற்றைக் கொம்பு காண்டாமிருகங்கள் கானப்படுகின்றன. இதன் அருகில் உள்ள *சில்லபாட்டா* யானைகளின் முக்கிய வலசைப் (elephant corridor) பாதையாக உள்ளது. இங்கு கடமான்கள், புள்ளிமான்கள், காட்டுப்பன்றிகள் மற்றும் காட்டெருதுகள் அதிக அளவில் காணப்படுகின்றன.
# ஜல்தாபாரா தேசியப் பூங்கா

## புகைப்படங்கள்

இந்த தேசியப் பூங்காவின் புகைப்படங்கள் கீழே,
# மதிகெட்டான் சோலை தேசியப் பூங்கா

**மதிகெட்டான் சோலை தேசியப் பூங்கா** (ஆங்கிலம்: Mathikettan Shola National Park) இந்தியாவின் கேரளா மாநிலத்தின் இடுக்கி மாவட்டத்தில் *உடும்பன் சோலா* தாலுகாவில் அமைந்துள்ளது. இந்த தேசியப்பூங்கா 12.82 சதுர கிலோமீட்டர்கள் பரப்பளவு கொண்டது. 2008 ஆம் ஆண்டு நவம்பர் மாதம் இது தேசியப் பூங்காவாக அறிவிக்கப்பட்டது.
# மதிகெட்டான் சோலை தேசியப் பூங்கா

## பெயர்க்காரணம்

மதிகெட்டான் சோலை என்பது தமிழ்ச் சொல்லிலிருந்து வந்ததாகும். இதற்கு அறிவை இழந்தவன் என்று பொருள். இப்பூங்காவில் நுழையும் போது ஏற்பட்ட வழிக் குழப்பத்தினால் இப்பெயர் வந்திருக்கிறது. பல்லுயிர்ப் பெருக்கத்தைப் பேணவும், வனவிலங்குகளைக் காக்கவும் இது தேசியப் பூங்காவாக அறிவிக்கப்பட்டது.
# மதிகெட்டான் சோலை தேசியப் பூங்கா

## வரலாறு

திருவிதாங்கூர் ஆட்சிக் காலத்தில் 1897 ஆம் ஆண்டில் இது பாதுகாக்கப்பட்ட வனப்பகுதியாக அறிவிக்கப்பட்டது. பின்னர் 2003 ஆம் ஆண்டு நவம்பர் மாதம் 21 ஆம் தியதி இப்பூங்காவின் சுற்றுச் சூழல், தாவரங்கள், விலங்கினங்கள் மற்றும் பறவைகளைப் பேண வேண்டும் எனத் தீர்மானிக்கப்பட்டது.
# மதிகெட்டான் சோலை தேசியப் பூங்கா

## யானைகள்

இந்தப் பூங்காவிற்கு மூணார் பகுதியிலிருந்து யானைகள் வருகின்றன. போடிநாயக்கனூர், குமுளி ஆகிய இடத்திலுள்ள தனியார் ஆக்கிரமிப்புகளால் இவற்றின் வலசைப் (Elephant corridor) பாதைகள் பாதிக்கப்படுகின்றன.
# மதிகெட்டான் சோலை தேசியப் பூங்கா

## சுற்றுலாத் தகவல்

இந்த தேசியப் பூங்காவிற்கு மூணார்-குமுளி நெடுஞ்சாலை வழியாக மூணாரிலிருந்து *பூப்பாறை* வழியாகவும் அல்லது இடுக்கி வழியாக கொத்தமங்கலம் பாதையிலும் செல்லலாம். இதன் அருகில் உள்ள விமான நிலையம் மதுரை ஆகும். கோட்டயம் ரயில் நிலையம் அருகில் உள்ள ரயில் நிலையம் ஆகும்.
# ஆப்பிரிக்கத் தூக்கணாங்குருவி

**ஆப்பிரிக்கத் தூக்கணாங்குருவி** (***Quelea***) என்பது சிறிய பசரின் இன பறவையாகும். இது கூடு நெய்யும் "புளோசிடே" குடும்பத்தைத் சேர்ந்த ஆப்பிரிக்கா பிரதேசத்திற்குட்பட்ட பறவையாகும். இவை அளவில் சிறியதும் வீட்டுக்குருவி போன்று கூட்டமாக வாழும், தாவர விதைகளை உண்ணபதற்கேற்ற அலகினைக் கொண்ட பறவைகள். ஆப்பிரிக்கத் தூக்கணாங்குருவிகள் பரந்த பிரதேசத்தில் நாடோடியாக வாழக்கூடியவை. செவ்வலகு ஆப்பிரிக்கத் தூக்கணாங்குருவி உலகிலுள்ள அதிக எண்ணிக்கையான பறவை எனப்படுகிறது.
# ஆப்பிரிக்கத் தூக்கணாங்குருவி

## வகைபாட்டியல்

இவற்றில் மூன்று வகைகள் காணப்படுகின்றன:  
- செங்கழுத்து ஆப்பிரிக்கத் தூக்கணாங்குருவி - *Cardinal Quelea*
- செந்தலை ஆப்பிரிக்கத் தூக்கணாங்குருவி - *Red-headed Quelea*
- செவ்வலகு ஆப்பிரிக்கத் தூக்கணாங்குருவி - *Red-billed Quelea*
# நீல சீகாரப் பூங்குருவி

**நீல சீகாரப் பூங்குருவி** (*Blue Whistling Thrush - Myophonus caeruleus*) என்பது இந்தியத் துணைக்கண்டத்தின் இமயமலையிலிருந்து தென்கிழக்கு ஆசியா வரை காணப்படும் ஓர் சீழ்க்கையொலி எழுப்பும் பறவையாகும். இது மனிதர் போன்று சத்தமாக சீழ்க்கையொலி மூலம் வைகறையிலும் அந்திப் பொழுதிலும் பாடுவதால் நன்கு அறியப்பட்டது. பரவியுள்ள இவை அளவிலும் இறகினாலும் துணை இனமாக கருதப்படுகின்றன. ஏனைய இனங்கள் போன்று இவை நிலத்தில், சிற்றோடை மற்றும் ஈரலிப்பான இடங்களில் காணப்படும் நத்தை, நண்டு, பழங்கள், பூச்சிகள் ஆகியவற்றை உண்கின்றன.
# நீல சீகாரப் பூங்குருவி

## துணையினங்கள்

ஆறு துணையினங்கள் இச்சிற்றினத்தின் கீழ் அங்கீகரிக்கப்பட்டுள்ளன:  
- *மை. கே. தெம்மின்க்கி* விகோர்சு, 1831 – மத்திய ஆசியாவின் மலைகள் முதல் மத்திய மேற்கு சீனா மற்றும் வடகிழக்கு மியான்மர்
- *மை. கே. கேருலியசு* (இசுகோபோலி, 1786) - மத்திய, கிழக்கு சீனா
- *மை. கே. யூசெனீ* ஹூயூம், 1873 – மத்திய மியான்மர் முதல் கிழக்கு தாய்லாந்து, தெற்கு சீனா மற்றும் வடக்கு, மத்திய இந்தோசீனா
- *மை. கே. கிராசிரோசுட்ரிசு* ராபின்சன், 1910 - தென்கிழக்கு தாய்லாந்து, கம்போடியா மற்றும் வடக்கு, மத்திய மலாய் தீபகற்பம்
- *மை. கே. திக்ரோரிஞ்சசு* சால்வதோரி, 1879 - தெற்கு மலாய் தீபகற்பம் மற்றும் சுமாத்திரா
- *மை. கே. பிளவிரோசுட்ரிசு* (கோர்சூபீல்ட், 1821) - சாவகம்
# எக்சைட் 7

**எக்சைட் 7** என்பது இலத்திரனியல் உற்பத்தி நிறுவனமான தோஷிபா அறிமுகப்படுத்தியுள்ள கைக்கணினி ஆகும். இது கூகிளின் அண்ட்ரொயிட் 4.2.2 ஜெல்லி பீன் இயங்கு தளம்|ஜெல்லி பீன் இயங்கு தளத்தை அடிப்படையாகக் கொண்டுள்ளது. இதன் பிரதான நினைவகம் 1 கிகா பைட்ஸ் நேரடி அணுகல் நினைவகத்தைக் கொண்டுள்ளது. மேலும் இது எட்டு கிகாபைட்டு சேமிப்பு நினைவகத்தையும் கொண்டுள்ளது. இதன் அறிமுக விலையானது நூற்று எழுபது அமெரிக்க டொலர்களாகும்.
# பப்பி லஹரி

**பப்பி லஹரி** (*Bappi Lahiri*) அல்லது ஆலோகேஷ் லஹரி (27 நவம்பர் 1952 - 15 பெப்ரவரி 2022) இந்தியத் திரையுலகில் ஒரு இசையமைப்பாளர் ஆவார். இந்திய சினிமாவில் டிஸ்கோ இசை பயன்படுத்துவதை பிரபலப்படுத்தியதில் இவருக்கும் பங்கு உண்டு.
# பப்பி லஹரி

## இசையமைத்த தமிழ்த் திரைப்படங்கள்

1. அபூர்வ சகோதரிகள் - (1983)
1. பாடும் வானம்பாடி - (1985)
1. கிழக்கு ஆப்பிரிக்காவில் சீலா - (1987)
# பப்பி லஹரி

## இறப்பு

பப்பி லஹிரி நுரையீரல் தொற்று காரணமாக மும்பையில் 2022 பெப்ரவரி 15 அன்று இரவு 11:45 மணிக்கு தனது 69ஆவது வயதில் காலமானார்.
# நிக்கதேம்

, 1616–1645.]]  
**புனித நிக்கதேம்** என்பவர் விவிலியத்தின் படி இயேசுவின் சீடராவார். இவர் ஒரு பரிசேயரும் யூதத் தலைவர்களுள் ஒருவரும் ஆவார். இவர் யோவான் நற்செய்தியில் மூன்று முறை குறிக்கப்பட்டுள்ளார். முதல் முறையாக இவர் ஓர் இரவில் இயேசுவிடம் வந்து உரையாடியதாக யோவான் நற்செய்தி குறிக்கின்றது. இரண்டாம் முறையாக இவர் இயேசுவுக்காக தலைமைக் குருக்களிடமும் பரிசேயர்களிடமும் 'ஒருவரது வாக்குமூலத்தைக் கேளாது, அவர் என்ன செய்தாரென்று அறியாது ஒருவருக்குத் தீர்ப்பளிப்பது நமது சட்டப்படி முறையாகுமா?' என்று கேட்டு இவர் பரிந்து பேசியதாக கூறுகின்றது. இறுதியாக அரிமத்தியா யோசேப்புவுக்கு இயேசுவின் உடலை அடக்கம் செய்ய இவர் உதவியதாக கூறுகின்றது.  
இவர் முதலில் இயேசுவை இரவில் சந்தித்து உரையாடியப்பகுதியில் உள்ள விவிலிய வரிகள் மிகவும் புகழ் பெற்றதாகும். குறிப்பாக யோவான் 3:16 நற்செய்தியின் சுறுகம் என அழைக்கப்படுகின்றது. மேலும் பல கிறித்தவ பிரிவுகளில் மீள்பிறப்புக் கொள்கை (born again) இவ்வுரையாடலிலிருந்தே பெறப்படுகின்றது.  
4ம் நூற்றாண்டின் மையத்தில் எழுதப்பட்ட திருமுறையினை சாராத *நிக்கதேம் நற்செய்தி* என்னும் நூல் இவரால் எழுதப்பட்டதாக கூறுகின்றது. ஆயினும் இது பின்னாட்களில் எழுதப்பட்ட போலி என்பது அறிஞர் கருத்து.  
கிறித்தவ மரபுப்படி இவர் 1ம் நூற்றாண்டில் மறைசாட்சியாக கொல்லப்பட்டார் என்பர்.
# செவ்வலகு ஆப்பிரிக்கத் தூக்கணாங்குருவி

**செவ்வலகு ஆப்பிரிக்கத் தூக்கணாங்குருவி** (*Red-billed Quelea*; *Quelea quelea*) என்பது உலகின் மிகவும் அதிகமாக காணப்படும் வன பறவை இனமும், 1.5 பில்லியன் சோடி வளர்ந்த எண்ணிக்கையைக் கொண்டதாக கணக்கிடப்பட்டுள்ளது. இவற்றின் முழு எண்ணிக்கை பற்றிய சில கணக்கெடுப்பு 10 பில்லியனுக்கு அதிகம் என்கின்றது. இவற்றின் முழு எண்ணிக்கையும் துணை சகாரா ஆப்பிரிக்காவில் ஆழமாக காட்டுப்பகுதிகளிருந்து தென்னாப்பிரிக்கா வரை காணப்படுகின்றன. இது கூடு நெய்யும் "புளோசிடே" குடும்ப சிறிய பசரின் பறவையாகும்.
# சந்திரவாசி

**சந்திரவாசி** (cendrawasih) என இந்தோனேசியாவிலும் பப்புவா நியூகினியிலும் அழைக்கப்படுகின்றனவும் **சொர்க்கப் பறவை** என்ற பொருளில் ஆங்கிலத்தில் (*birds-of-paradise*) அழைக்கப்படுவதனவுமான பறவையினங்கள் பசரீன்கள் வரிசையிலுள்ள "சந்திரவாசி" குடும்ப பறவையாகும். இவற்றின் பெரும்பான்மை நியூ கினி மற்றும் அதன் சூழலும், சிறிய அளவில் மலுக்கு தீவுகள் மற்றும் கிழக்கு ஆஸ்திரேலியா ஆகிய இடங்களில் காணப்படுகின்றன. இக்குடும்பத்தைச் சேர்ந்த 14 வகைகளில் நாற்பத்தியொரு இனங்கள் காணப்படுகின்றன. இப்பறவைகள் அவற்றின் பால் ஈருருமை இனத்தின் ஆண் பறவைகளின் இறகு அமைப்பு, மிகவும் நீண்ட மற்றும் அலகு, செட்டை, வால் அல்லது தலை ஆகிய இடங்களிலிருக்கும் விரிவான இறகுகள் அமைப்பு ஆகியவற்றால் சிறப்பாக அறியப்பட்டவை. இவற்றில் பல மழைக்காடுகளை வசிப்பிடமாகக் கொண்டவை. இவற்றின் எல்லா இனங்களும் பழங்களை உணவாகவும், சிறியளவானவை கணுக்காலிகளையும் உண்ணும். சந்திரவாசிகள் பல வகையான இனப்பெருக்க முறைகளாக ஒருதுணை மணம் முதல் போட்டி வகை பலதுணை மணம் வரை கொண்டுள்ளன.
# குருதேசம்

**குரு** **இராச்சியம்** (Kuru kingdom) (சமசுகிருதம்: ) என்பது இரும்புக் கால வட இந்தியாவில் அமைந்திருந்த ஒரு வேத கால இந்தோ-ஆரியப் பழங்குடியினக் கூட்டமைப்பு ஆகும். தற்போதைய மாநிலங்களான அரியானா, தில்லி, மற்றும் மேற்கு உத்தரப் பிரதேசத்தின் சில பகுதிகளை இது உள்ளடக்கியிருந்தது. இது நடு வேத காலத்தின் போது தோன்றியது. இந்தியத் துணைக்கண்டத்தில் முதன் முதலாக பதியப்பட்ட அரசு நிலை சமூகமாகக் குரு இராச்சியம் திகழ்கிறது.  
ஆரம்ப வேத காலத்தின் சமயப் பாரம்பரியத்தை குரு இராச்சியமானது தீர்க்கமாக மாற்றியமைத்தது. அக்கால சடங்கு பாடல்களை வேதம் என்று அழைக்கப்பட்ட சேகரிப்பாக சீரமைத்தது. இந்திய நாகரிகம் மீது தமது நிலையை பெற்ற புதிய சடங்குகளான இசுரதா சடங்குகளை இது முன்னேறியது. இசுரதா சடங்குகள் "செவ்வியல் கூட்டிணைப்புகள்" அல்லது "இந்து கூட்டிணைப்புகள்" என்று அழைக்கப்பட்ட கூட்டிணைப்புகளுக்கு பங்களித்தன. பரிட்சித்து மற்றும் சனமேசயன் ஆகியோரின் ஆட்சிக் காலங்களின் போது நடு வேத காலத்தின் முதன்மையான அரசியல் மற்றும் பண்பாட்டு மையமாக இது உருவானது. ஆனால், பிந்தைய வேத காலத்தின் போது இதன் முக்கியத்துவம் வீழ்ச்சியடைந்தது. பொ. ஊ. மு. 5ஆம் நூற்றாண்டின் மகாஜனபாத காலத்தின் போது "நாகரிகத்தில் பின் தங்கியதைப் போன்றதொரு நிலையை" அடைந்தது என்று குறிப்பிடப்படுகிறது. எனினும், குரு நாட்டவர் குறித்த பழக்க வழக்கங்கள் மற்றும் புராணக் கதைகள் பிந்தைய வேத காலத்திற்குள்ளும் தொடர்ந்தன. இவை மகாபாரத காவியத்திற்கு அடிப்படையாக அமைந்தன.  
குரு இராச்சியம் குறித்து அறிந்து கொள்ள பொதுவான சமகால ஆதாரங்கள் வேதங்கள் ஆகும். இக்காலத்தின் போதான வாழ்க்கை முறையின் தகவல்கள், வரலாற்று ரீதியான நபர்கள் மற்றும் நிகழ்வுகளின் மறைமுகக் குறிப்புகள் ஆகியவற்றை வேதங்கள் உள்ளடக்கியுள்ளன. வேத இலக்கியம் குறித்த மொழி ஆய்வால் உறுதிப்படுத்தப்படுகின்ற குரு இராச்சியத்தின் காலம் மற்றும் புவிவியல் விரிவானது இதை தொல்லியல் ரீதியாக சாம்பல் வண்ண ஓவியம் தீட்டப்பட்ட மட்பாண்டப் பண்பாட்டுடன் தொடர்புபடுத்துகிறது.
# குருதேசம்

## அமைவிடம்

குரு நாடானது வடமேற்கு இந்தியாவில் அமைந்திருந்தது. கங்கையாறு முதல் கிழக்கே பாஞ்சாலம் வரையும், சரசுவதி ஆறு முதல் மேற்கே ரோகிதகா நாட்டின் எல்லை வரையும், வடக்கே குலிந்த அரசு, தெற்கே சூரசேனம் மற்றும் மத்சயத்தை எல்லையாகக் கொண்டும் இது அமைந்திருந்தது. குரு இராச்சியத்தால் முன்னர் ஆக்கிரமிக்கப்பட்டிருந்த இடமானது தற்போதைய தானேசர், தில்லி, மற்றும் பெரும்பாலான மேல் கங்கை தோவாப்பை உள்ளடக்கியிருந்தது.  
குரு நாடும் அதனுள் குரு-ஜங்கலா ("குரு வனம்"), முதன்மையான குரு நிலப்பரப்பு மற்றும் குருச்சேத்திரம் ("குரு களம்") என்று பிரிக்கப்பட்டிருந்தது.
- குரு-ஜங்கலா என்பது சரசுவதி ஆற்றின் கரைகளில் இருந்த காம்யக வனம் முதல் காண்டவ வனம் வரை நீண்டிருந்த ஒரு காட்டு நிலப்பரப்பாகும்.
- முதன்மையான குரு நிலப்பரப்பு என்பது அத்தினாபுரத்தைச் சுற்றியிருந்த பகுதிகளை உள்ளடக்கியிருந்தது.
- குருச்சேத்திரமானது தெற்கே காண்டவ வனம், வடக்கே துருக்னா, மற்றும் மேற்கே பரிக்னா ஆகிய இடங்களுக்கு நடுவே அமைந்திருந்தது. குருச்சேத்திரமானது சரசுவதி மற்றும் திரசத்வதி ஆறுகளுக்கு இடையே அமைந்திருந்தது.  
குரு நாட்டுக்குள் ஓடிய ஆறுகளில் அருணா, அம்சுமதி, இரன்வதி, அபயா, கெளசிகி, சரசுவதி மற்றும் திருசத்வதி அல்லது ரக்சி ஆகியவை அடங்கும்.
# குருதேசம்

## சமூகமும், நிர்வாகமும்

. "பாபியால் குவியல்" வகையைச் சேர்ந்தது. ஆண்டு அண். 350-315 பொ. ஊ. மு. இதன் அளவு 15 மி. மீ., எடை 1.5 கிராம்.]]
# குருதேசம்

## சமூகமும், நிர்வாகமும்

### சமூகம்

குரு இராச்சியம் அல்லது 'குரு பிரதேசமாக' ஒன்றிணைக்கப்பட்ட பழங்குடியினங்கள் பெரும்பாலும் பகுதியளவு நாடோடிகளாக, மேய்ச்சல் வாழ்க்கை முறையைக் கொண்டிருந்த பழங்குடியினங்களாக இருந்தன. எனினும், இவர்களது குடியிருப்பானது மேற்கு கங்கை ஆற்றுச் சமவெளிக்கு இடம் மாறிய போது அரிசி மற்றும் பார்லியை குடியமர்ந்து விவசாயம் செய்வது முக்கியமான பணியாக உருவானது. இக்காலத்தைச் சேர்ந்த வேத இலக்கியமானது அதிகப் படியான விவசாய உற்பத்தி வளர்ச்சி மற்றும் தனிச் சிறப்புடைய கலைஞர்கள் மற்றும் கைவினைஞர்களின் தோற்றத்தைக் குறிப்பிடுகிறது. இரும்பானது முதன் முதலில் *சியாம ஆயசா* (श्याम आयस, பொருள்: "கருப்பு உலோகம்") என்று இக்காலத்தைச் சேர்ந்த ஒரு நூலான அதர்வண வேதத்தில் குறிப்பிடப்பட்டுள்ளது. மற்றொரு முக்கியமான உருவாக்கமானது நான்கு பிரிவையுடைய வர்ண அமைப்பாகும். இருக்கு வேத காலத்தில் இருந்த ஆரியர் மற்றும் தசர் என்ற ஈரடுக்கு அமைப்பை இஃது இடம் மாற்றியது. பிராமணப் புரோகிதர் மற்றும் சத்திரிய உயர்குடியினர்களால் ஆளப்பட்ட *ஆரிய* பொது மக்கள் (தற்போது வைசியர்கள்) மற்றும் *தச* பணியாளர்கள் (தற்போது சூத்திரர்கள்) ஆகியோர் தனி வர்ணங்களாகப் பிரிக்கப்பட்டனர்.
# குருதேசம்

## சமூகமும், நிர்வாகமும்

### நிர்வாகம்

குரு மன்னர்கள் ஓர் எளிமையான நிர்வாகத்தின் உதவியுடன் ஆட்சி புரிந்தனர். இந்நிர்வாகத்தில் புரோகிதர், கிராமத் தலைவர், இராணுவத் தலைவர், உணவு விநியோகிப்பாளர், தூதுவர், அறிவிப்பாளர் மற்றும் ஒற்றர்கள் ஆகியோர் உள்ளடங்கியிருந்தனர். இவர்கள் கட்டாயத் திறையை (*பாலி*) தங்களது குடிமக்களில் பொதுவானோர் மற்றும் பலவீனமான அண்டைப் பழங்குடியினகளிடமிருந்தும் பெற்றனர். இவர்கள் அடிக்கடி ஊடுருவல்களையும், படையெடுப்புகளையும் தங்களது அண்டை நாட்டவருக்கு எதிராக நடத்தினர். குறிப்பாகக் கிழக்கு மற்றும் தெற்கு நோக்கி இதை நடத்தினர். அரசாள்வதில் உதவி புரிவதற்காக மன்னர்களும், அவர்களது புரோகிதர்களும் வேத சமயப் பாடல்களைச் சேகரிப்புகளாகச் சீரமைத்தனர். தற்போது பாரம்பரிய இசுரதா சடங்குகள் எனப்படும் ஒரு புதிய வகைச் சடங்குகளைச் சமூக ஒழுங்கை நிலைநாட்ட முன்னேற்றினர். உயர்குடியினர் மிகவும் சிக்கலான பூசைகளைச் செய்ய முடிந்தது. பல பூசைகள் (சடங்குகள்) தம் மக்கள் மீது மன்னரின் நிலையை முதன்மையாகப் போற்றுவதற்காக நடத்தப்பட்டன. வட இந்தியாவில் தன்னுடைய ஆட்சியை நிலைநாட்ட ஒரு சக்தி வாய்ந்த மன்னருக்கு ஒரு வழியாக அசுவமேத யாகம் திகழ்ந்தது.
# குருதேசம்

## சமூகமும், நிர்வாகமும்

### நிர்வாகம்

#### அரசவை

குரு நாட்டவர் இரு வகையான அரசவையைக் கொண்டிருந்தனர்:
- *சமிதி* என்பது சன உறுப்பினர்களின் ஒரு பொதுவான அவையாகும். ஒரு மன்னரை தேர்ந்தெடுக்கவோ அல்லது பதவியில் இருந்து நீக்குவதற்கோ அதிகாரம் இதற்கு இருந்தது.
- *சபா* என்பது புத்திக் கூர்மையுடைய மூத்தவர்களின் ஒரு சிறிய அவை ஆகும். இது மன்னருக்கு ஆலோசனைகளைக் கூறியது.
# குருதேசம்

## பருவ நிலை

இந்த தேசத்தில் குளிர், பனி அதிகமாக இருக்காது, மழை மாத்திரம் சித்திரை, வைகாசி மாதம் முதல் புரட்டாசி மாதம் முடிய விடாமல் பெய்துகொண்டே இருக்கும்.
# குருதேசம்

## மலை, காடு, மிருகங்கள்

இந்த தேசத்தின் வடக்கேயும், மேற்கேயும் பெரிய மலைகள் உண்டு, இம்மலைகளில் பனி பெய்துகொண்டும், மலையின் அடிவாரத்திலிருந்து பரந்து விரிந்த காடுகளும், அவைகளில் வெண்மையான எருமைகளும், பசுக்களும், வெண்மையான குதிரைகளும் ஏராளமாய் இருக்கும்.
# குருதேசம்

## விளைபொருள்

இந்த தேசத்தில் நெல், கோதுமை, கரும்பு முதலியனவும், தாம்பரம், பித்தளை முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களை அம்மக்கள் பயன்படுத்தினர்.
# குருதேசம்

## நகரம்

அத்தினாபுரம் இத்தேசத்தின் முக்கிய நகராகும். இந்நகரத்தில் சிற்ப சாத்திர முறைப்படி கட்டிய கோட்டைகள், பெரிய, பெரிய அரண்மனைகள், இருந்துள்ளன.
# குருதேசம்

## இதனையும் காண்க

- மகாஜனபாதங்கள்
# குருதேசம்

## கருவி நூல்

- புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009
# சூரசேனதேசம்

**சூரசேனதேசம்** சந்திர வமிசத்தில் பிறந்து சூரத்தன்மை பொருந்திய படைகளைச் சேர்த்தும், தானும் அதிதீர, வீர, சூரனாய் அரசாண்ட அரசன் சூரசேனன். அவனது ஆட்சிக்குட் பட்ட பகுதி சூரசேனதேசமாயிற்று.
# சூரசேனதேசம்

## இருப்பிடம்

குருதேசத்திற்கு தெற்கிலும், குந்தலதேசத்தின் வடபூமியின் கிழக்கிலும், யமுனை நதியின் மேற்கு கரையில் சால்வதேசத்திற்கு நேர் கிழக்கிலும், பரந்துவிரிந்த நிலபரப்பானது. இத்தேசத்தின் பூமி அமைப்பு மட்டமானது, மிகவும் தாழ்ந்து யமுனையின் நீர்மட்டத்திற்கு கீழ்பட்டதாகவே இருக்கும்.
# சூரசேனதேசம்

## பருவ நிலை

இந்த தேசத்தில் குளிர், பனி அதிகமாக இருக்காது, மழை மாத்திரம் சித்திரை, வைகாசி மாதம் முதல் புரட்டாசி மாதம் முடிய விடாமல் பெய்துகொண்டே இருக்கும். விசுவாமித்திரர் ஆசிரமம் இந்த தேசத்தின் தென்மேற்கில் புஷ்கரம் என்ற ஏரியின் கரையில் இன்றும் உள்ளது( ஆண்டு 1918).
# சூரசேனதேசம்

## மலை, காடு, மிருகங்கள்

இந்த தேசத்தின் வடக்கேயும், சிறிய மலைகள் உண்டு, இம்மலைகளில் மிக முக்கியமானது கோவர்த்தனம் ஆகும். மலையின் அடிவாரத்திலிருந்து பரந்து விரிந்த காடுகளும், அவைகளில் வெண்மையான பசுக்களும், நீலப்பசுக்களும், அதிகமான தாமரைக் குளங்களும், சரபுன்னை, புந்நாகம், தேவலிங்கை, கடம்பு, நாவல், மா, பலா, கொங்கு, குடசம் என்னும் குடமல்லிகை, செண்பகம், பாரிசாதம் ஆகிய மரங்கள் ஏராளமாய் இருக்கும்.
# சூரசேனதேசம்

## ஆறு வித ருது

ஒரு ருதுவிற்கு இரண்டு, மாதங்கள் வீதம் ஆறு ருதுக்கள் இருந்துள்ளது. அவை
| தமிழ் மாதங்கள் |  |  |  |
| --- | --- | --- | --- |
| 1 | வசந்த ருது | சித்திரை, வைகாசி |  |
| 2 | கிரீசுமருது | ஆனி, ஆடி |  |
| 3 | வருசருது | ஆவனி, புரட்டாசி |  |
| 4 | சரத்ருது | ஐப்பசி, கார்த்திகை |  |
| 5 | கேமந்தருது | மார்கழி, தை |  |
| 6 | சிசிரருது | மாசி, பங்குனி | } |
# சூரசேனதேசம்

## நதிகள்

இந்த தேசத்தின் வடக்கிலும் கிழக்கிலும் மிக ஆழமானதும், கருமையான நிறமுடைய நீர் நிறைந்து ஓடுகிற ஜீவ நதியான யமுனையும், இத்தேசத்தின் மேற்கிலிருந்து **கோவர்த்தன** மலையிலிருந்து சிறு, சிறு நீர் ஓடைகள் ஓடி, யமுனை நதியுடன் கலந்து விடும் நதிகள் முக்கியமானவை.
# சூரசேனதேசம்

## விளைபொருள்

இந்த தேசத்தில் நெல், கோதுமை, கரும்பு முதலியனவும், தாம்பரம், பித்தளை முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களை அம்மக்கள் பயன்படுத்தினர்.
# சூரசேனதேசம்

## நகரம்

**மதுரை** இத்தேசத்தின் முக்கிய நகராகும். இந்நகரத்திற்கு கிழக்கில் சிற்ப சாத்திர முறைப்படி கட்டிய கோட்டைகள், பெரிய, பெரிய அரண்மனைகள், நிறைந்த **கோகுலம்** என்ற நகரமும் இருந்துள்ளன. இந்த கோகுலத்தை **திருவாய்ப்படி** என பெரியாழ்வாரால் பெயர் சூட்டப்பட்டுள்ளது.
# சூரசேனதேசம்

## கருவி நூல்

- புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009
# பத்மு யோவான்

**பத்மு யோவான்** என்பது தற்கால அறிஞர்கள் புதிய ஏற்பாட்டின் இறுதி நூலான திருவெளிப்பாடு நூலின் ஆசிரியருக்கு அளிக்கும் பெயராகும். இந்நூலே இதன் ஆசிரியர் பெயர் யோவான் எனவும் அவர் கிரேக்க தீவுகளுல் ஒன்றான பத்முவில் வசிப்பதாகவும் எனக்குறிக்கின்றது. இதனால் சில அறிஞர்கள் இவர் தோமிசியன் துவங்கிய கிறித்தவ துன்புறுத்தல்களின் காலத்தில் பத்மு தீவுக்கு நாடுகடத்தப்பட்டவர் என நம்புகின்றனர்.  
மரபுப்படி திருத்தூதர் யோவானே இந்நூல், யோவான் நற்செய்தி, மற்றும் யோவானின் முதல், இரண்டாம், மற்றும் மூன்றாம் திருமுகங்களின் ஆசிரியராகக் கருதப்படுகின்றார். இன்னூலின் ஆசிரியர் தாம் ஒரு திருத்தூதர் என்றோ இயேசுவின் சீடர் என்றோ அவர் தம்மைப் பற்றிக் கூறிக் கொள்ளவில்லை. மொழி நடை, இலக்கணம், இறையியல், கருத்துக்கள் ஆகியவற்றை ஆராய்ந்து பார்த்தால் இது யோவான் நற்செய்தியை எழுதிய ஆசிரியரால் எழுதப்பட்டிருக்க இயலாது என்பர். தொடக்க காலத்திலிருந்தே கிறிஸ்தவ எழுத்தாளர்கள் இந்நூலின் ஆசிரியர் திருத்தூதர் யோவானே என்று கூறி வந்திருப்பதால் இந்நூலாசிரியர் யோவான் என்னும் பெயருடைய தொடக்க கால மூப்பர் ஒருவராய் இருந்திருக்க வேண்டும் என்று நம்பப்படுகிறது. இம்மூப்பரே பத்மு யோவான் என்னும் பெயரால் அழைக்கப்படுகின்றார்.
# குந்திதேசம்

**குந்திதேசம்** குந்தலதேசத்திற்கு நேர்வடக்கிலும், ஆபீரதேசத்திற்கு கிழக்கிலும், சூரசேனதேசத்திற்கு தெற்கிலும், **நைமிசாரண்யத்தின்** மேற்குதிசையில் யமுனாநதியின் ஓரத்தில் சதுரமாகப் பரவி இருந்த தேசம்.
# குந்திதேசம்

## இருப்பிடம்

இந்த **குந்திதேசத்தின்** பூமி அமைப்பானது மேடு பள்ளம் இல்லாமல் சமமாகவே இருக்கும். இந்த தேசத்தின் தெற்கில் ஓடும் சர்மண்வதி ஆறு யமுனா நதியுடன் சேரும் பூமிகள் மட்டும் கொஞ்சம் தாழ்ந்து செழித்து இருக்கும்.
# குந்திதேசம்

## பருவ நிலை

இந்த தேசத்தில் குளிர், பனி அதிகமாக இருக்காது, மழை மாத்திரம் சித்திரை, வைகாசி மாதம் முதல் புரட்டாசி மாதம் முடிய விடாமல் பெய்துகொண்டே இருக்கும்.
# குந்திதேசம்

## மலை, காடு, மிருகங்கள்

இந்த தேசத்தின் வடக்கேயும், மேற்கேயும் பெரிய மலைகள் உண்டு, மலையின் அடிவாரத்திலிருந்து பரந்து விரிந்த காடுகளும், அவைகளில் யானை, கரடி, புலி முதலிய மிருகங்கள் அதிகமாக இருக்கும்.
# குந்திதேசம்

## நதிகள்

இந்த தேசத்தின் வடக்கு பக்கத்தில் இருக்கும் மலைகளிலிருந்தும், மேற்கில் இருக்கும் **சேநாமலை**யிலிருந்தும் குந்தி தேசத்தின் கிழக்கு முகமாய் ஓடி, ஜீவ நதியான யமுனையுடன் இணைந்துவடுகிறது.
# குந்திதேசம்

## விளைபொருள்

இந்த தேசத்தில் நெல், கோதுமை, கரும்பு முதலியனவும், தாம்பரம், பித்தளை முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களை அம்மக்கள் பயன்படுத்தினர்.
# குந்திதேசம்

## கருவி நூல்

- புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009
# குந்தலதேசம்

**குந்தலதேசம்** தசார்ணதேசத்திற்கு வடக்கிலும், சூரசேனதேசத்திற்கு தென்மேற்கிலும், ஆபீரதேசத்திற்கு வடகிழக்கிலும் பரவி இருந்த தேசம்.
# குந்தலதேசம்

## இருப்பிடம்

இந்த குந்தலதேசமானது குரு, சூரசேநம் முதலிய தேசங்களைக் காட்டிலும் கிழக்கு மேற்கில் நீண்டு நீலமுள்ளதாய் இருக்கும். இந்த தேசத்தின் தெற்கு முகமாய் ஓடும் யமுனா நதியின் வெள்ளப் பெருக்கால் பூமிகள் மட்டும் கொஞ்சம் தாழ்ந்து செழித்து இருக்கும்.
# குந்தலதேசம்

## பருவ நிலை

இந்த தேசத்தில் குளிர், பனி அதிகமாக இருக்காது, மழை மாத்திரம் சித்திரை, வைகாசி மாதம் முதல் புரட்டாசி மாதம் முடிய விடாமல் பெய்துகொண்டே இருக்கும்.
# குந்தலதேசம்

## மலை, காடு, மிருகங்கள்

இந்த தேசத்தின் நடுவில் ஓடும் யமுனையின் கிழக்குப் பக்கத்தில் **கௌரீகிரி** என்ற பெரிய மலை உண்டு, மலையின் அடிவாரத்திலிருந்து பரந்து விரிந்த காடுகளும், அவைகளில் யானை, கரடி, புலி முதலிய மிருகங்கள் அதிகமாக இருக்கும். யமுனையின் கிழக்கில் இந்த **கௌரீகிரி**யைச்- சுற்றிலும் உள்ள தேசம் **உலூதம்** என்பதாகும். இந்த **உலூதம்** குந்தலதேசத்தின் உபதேசமாகும்.
# குந்தலதேசம்

## நதிகள்

இந்த தேசத்தின் கிழக்கு பக்கத்தில் இருக்கும் **கௌரீகிரி** மலைகளிலிருந்தும், **பார்கவீ** எனகற நதி உண்டாகி குந்தலதேசத்தின் மேற்கு முகமாய் ஓடி, தெற்கு முகமாய் திரும்பி ஜீவ நதியான யமுனையுடன் இணைந்துவிடுகிறது.
# குந்தலதேசம்

## விளைபொருள்

இந்த தேசத்தில் நெல், கோதுமை, கரும்பு முதலியனவும், தாம்பரம், பித்தளை முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களை அம்மக்கள் பயன்படுத்தினர்.
# குந்தலதேசம்

## கருவி நூல்

- புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009
# விராடதேசம்

**விராடதேசம்** சூரசேநதேசத்திற்கு தென்மேற்கிலும், மத்சயதேசத்திற்கு தெற்கிலும், சால்வதேசத்திற்குக் கிழக்கிலும் பரவி இருந்த தேசம்.
# விராடதேசம்

## இருப்பிடம்

இந்த விராடதேசமானது முழுமையும் செம்மண்ணும், களிமண்ணும் கலந்த பூமியாக இருக்கும். இந்த தேசத்தின் இந்த பூமி அமைப்பால் கருங்கோரைப் புல்லும், மஞ்சாடி, கோரை, அருகம் மற்றும் மரங்களும் செழித்து இருக்கும்.
# விராடதேசம்

## பருவ நிலை

இந்த தேசத்தில் குளிர், பனி அதிகமாக இருக்காது, மழை மாத்திரம் சித்திரை, வைகாசி மாதம் முதல் புரட்டாசி மாதம் முடிய விடாமல் மாதம் மும்மாரி மழை பெய்துகொண்டே இருக்கும்.
# விராடதேசம்

## மலை, காடு, மிருகங்கள்

இந்த தேசத்தின் வடக்குப் பக்கத்தில் **பிரம்மகிரி** என்ற பெரிய மலை உண்டு, மலையின் அடிவாரத்திலிருந்து சிறிய காடுகளும், அவைகளில் சில சிறு மிருகங்கள் அதிகமாக இருக்கும். இந்த தேசத்தின் கிழக்கில் சிறு, சிறு மலைகள் உள்ளது. இந்த மலைகள் சதத்ருநதியின் கரையில் இருக்கின்றது.
# விராடதேசம்

## நதிகள்

இந்த தேசத்தின் பூமியானது வடக்கில் உயர்ந்தும், தெற்கில் தாழ்ந்தும் இருக்கும் இமய மலைகளிலிருந்து இரு நதிகள் உண்டாகி விராடதேசத்தின் மேற்கு முகமாய் ஓடி, **சதத்ருநதியுடன்** இணைந்துவிடுகிறது.
# விராடதேசம்

## விளைபொருள்

இந்த தேசத்தில் நெல், கோதுமை, கரும்பு முதலியனவும், தாம்பரம், பித்தளை முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களை அம்மக்கள் பயன்படுத்தினர்.
# விராடதேசம்

## கருவி நூல்

- புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009
# மத்சுயதேசம்

**மத்சுயதேசம்** குருதேசத்திற்கு நேர்மேற்கிலும், பாஹ்லிகதேசத்திற்கு தென்மேற்கிலும், சால்வதேசத்திற்குக் வடகிழக்கில் விபாசா நதியின் கிழக்கு பாகத்திலே பரவி இருந்த தேசம்.
# மத்சுயதேசம்

## இருப்பிடம்

இந்த மத்சுயதேசமானது, முழுமையும் செம்மண்ணும்,மிருதுவான பூமியாக இருக்கும். இந்த தேசத்தின் இந்த பூமி அமைப்பால் கடலை, கோதுமை, மற்றும் மரங்களும் செழித்து இருக்கும்.
# மத்சுயதேசம்

## பருவ நிலை

இந்த தேசத்தில் குளிர், பனி அதிகமாக இருக்காது, மழை மாத்திரம் சித்திரை, வைகாசி மாதம் முதல் புரட்டாசி மாதம் முடிய விடாமல் மாதம் மும்மாரி மழை பெய்துகொண்டே இருக்கும். பாஞ்சாலம், கோசலம், நிசதம் முதலான தேசங்களில் சித்திரை மாத ஆரம்பத்தில் தென்கிழக்கில் காற்று வீச மழை பெய்யும், கார்த்திகை மாதம் முதல் நல்ல வெயில் தோன்றும்.
# மத்சுயதேசம்

## மலை, காடு, மிருகங்கள்

இந்த தேசத்தின் வடக்குப் பக்கத்தில் **துரந்தரம்** என்ற பெரிய மலை உண்டு, மலையின் அடிவாரத்திலிருந்து சிறிய காடுகளும், அவைகளில் சில சிறு மிருகங்கள் அதிகமாக இருக்கும். இந்த தேசத்தின் கிழக்கில் சிறு, சிறு மலைகள் உள்ளது.
# மத்சுயதேசம்

## நதிகள்

இந்த மலைகள் சதத்ருநதியும், அமிர்தசரசுக்கு அருகில் உண்டாகி விபாசா நதியும் இணைந்து சால்வதேசத்தின் வடமேற்கு திசையில் ஓடி, சிந்து நதியுடன் இணைந்து வடுகிறது. .
# மத்சுயதேசம்

## விளைபொருள்

இந்த தேசத்தில் நெல், கோதுமை, கரும்பு முதலியனவும், தாம்பரம், பித்தளை முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களை அம்மக்கள் பயன்படுத்தினர்.
# மத்சுயதேசம்

## கருவி நூல்

- புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009
# திரிகர்த்ததேசம்

**திரிகர்த்ததேசம்** கேகயதேசத்திற்கு தென்மேற்கிலும், மாத்ரதேசத்திற்கு தெற்கிலும்,சதத்நதியின் அருகிலும் பரவி இருந்த தேசம்.
# திரிகர்த்ததேசம்

## இருப்பிடம்

இந்த திரிகர்த்ததேசத்தின், மேற்குபாகம் முழுமையும் சதத்ருநதியின் வெள்ளப் பெருக்கினால் மிகுந்த செழுமையாக இருக்கும். இந்த தேசத்தின் மூன்று பாக பூமி கரடுமுரடாகவும், மேடு பள்ளங்களையும், சுண்ணாம்புக் கற்பாறைகளால் சூழப்பட்டதாயும் இருக்கும்.
# திரிகர்த்ததேசம்

## பருவ நிலை

இந்த தேசத்தில் குளிர், பனி அதிகமாக இருக்காது, மழை மாத்திரம் சித்திரை, வைகாசி மாதம் முதல் புரட்டாசி மாதம் முடிய விடாமல் மாதம் மும்மாரி மழை பெய்துகொண்டே இருக்கும். கேகயம், பாஹ்லிகம், மாத்ரம், காந்தாரம் முதலான தேசங்களில் நல்ல வெயில் தோன்றும் ஆனால் வெய்யிலை ஒருவரும் காணமுடியாது.
# திரிகர்த்ததேசம்

## மலை, காடு, மிருகங்கள்

இந்த தேசத்தின் வடக்கிலும், கிழக்கிலும் ஓடும் முக்கிய நதிகளின் கரைகளில் சிறு, சிறு மலைகளும், ஒரு பெரிய குன்றுகளுக்கும் ஹரிகிரி என்றும் விஷ்ணுகிரி ஆகியவற்றைச்சுற்றி சிறிய காடுகளும், அவைகளில் சில சிறு மிருகங்கள் அதிகமாக இருக்கும். இந்த தேசத்தின் கிழக்கில் சிறு, சிறு மலைகள் உள்ளது.
# திரிகர்த்ததேசம்

## நதிகள்

இந்த தேசத்தின் வடமேற்கு பாகத்தில் ஐராவதி நதியும், கிழக்குப் பாகத்தில் சதத்ருநதியும் இணைந்து திரிகர்த்ததேசத்தின் வடமேற்கு திசையில் ஓடி, சிந்து நதியுடன் இணைந்து வடுகிறது. .
# திரிகர்த்ததேசம்

## விளைபொருள்

இந்த தேசத்தில் நெல், கோதுமை, கரும்பு முதலியனவும், தாம்பரம், பித்தளை முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களை அம்மக்கள் பயன்படுத்தினர்.
# திரிகர்த்ததேசம்

## கருவி நூல்

- புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009
# கேகயதேசம்

**கேகயதேசம்** குருதேசத்திற்கு தென்மேற்கிலும், திரிகர்த்ததேசத்திற்கு வடக்கிலும்,மத்ரதேசத்திற்கு தெற்கிலும் ஐராவதீ நதியின் கரையோரத்தில் பரவி இருந்த தேசம்.
# கேகயதேசம்

## இருப்பிடம்

இந்த தேசத்தின், தெற்குபாகத்திற்கு சவராஸ்டிரதேசம் என்று பெயர், இதுபோலவே வடக்கு பாகத்திற்கு வடக்கு சவராஸ்டிரம் என்றும் உத்தர கேகயம் என்றும், பெயர் வழங்கப்பட்டு வருகிறது. இது சிறிய தேசமாக இருந்த போதிலும் இந்த தேசத்தின் நடு பாக பூமி கேகயதேசமாக இருக்கும்.
# கேகயதேசம்

## பருவ நிலை

திரிகர்த்ததேசத்திற்கு ஏற்பட்ட பருவ நிலையும், பூமி வளப்பமும், பெரும்பாலும் இந்த தேசத்திற்கு உண்டு. குளிர், மழை விடாமல் மாதம் மும்மாரி மழை பெய்துகொண்டே இருக்கும். கேகயம், பாஹ்லிகம், மாத்ரம், காந்தாரம் முதலான தேசங்களில் நல்ல வெயில் தோன்றும் ஆனால் வெய்யிலை ஒருவரும் காணமுடியாது.
# கேகயதேசம்

## மலை, காடு, மிருகங்கள்

இந்த தேசத்தின் வடக்கில் உள்ள ஒரு பெரிய குன்றுகளுக்கும் அருணகிரி என்று பெரிய மலையும், சதத்ரு நதியின் கரையோரமாய் வடக்கில் கொஞ்சம் நீண்டு இருக்கிறது. இதன் நடுவில் கொஞ்சம் இடைவெளியுண்டு, இதில் சிறிய காடுகளும், அவைகளில் கருங்குரங்கு, பெரிய மலைப்பாம்பு, கரடி ஆகிய மிருகங்கள் அதிகமாக இருக்கும். இந்த தேசத்தின் பூமிவளம் மிகவும் நன்மையானபடியால் கொடிய மிருகங்கள் அதிகம் இம்மலைகளில் இல்லை.
# கேகயதேசம்

## நதிகள்

இந்த தேசத்தின் தெற்குமுனையில் அருணகிரி மலை தொடர்ச்சியின் முடிவில் விபாசா நதியும், கிழக்குப் பாகத்தில் சதத்ருநதியும் இணைந்து மகாநதியுடன் சேருகிறது. இந்த தேசத்திற்கும், திரிகர்த்ததேசத்திற்கும், கேகய தேசத்திற்கும் எல்லையாக சென்று வநாயு தேசத்தின் சமீபத்தில் சிந்து நதியுடன் இணைகிறது.
# கேகயதேசம்

## விளைபொருள்

இந்த தேசத்தில் நெல், கோதுமை, கரும்பு முதலியனவும், தாம்பரம், பித்தளை முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களை அம்மக்கள் பயன்படுத்தினர்.
# கேகயதேசம்

## கருவி நூல்

- புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009
# சாத்புரா தேசியப் பூங்கா

**சாத்புரா தேசியப் பூங்கா** (ஆங்கிலம்: Satpura National Park) இந்தியாவின் மத்தியப் பிரதேசம் மாநிலத்தில் *ஹோஸன்காபாத்* மாவட்டத்தில் அமைந்துள்ளது. இங்குள்ள *சாத்புரா மலைத் தொடர்கள்* என்ற பெயரிலிருந்து இதற்கு *சாத்புரா தேசியப் பூங்கா* என்று பெயர் சூட்டப்பட்டது. இந்த தேசியப் பூங்காவின் மொத்தப் பரப்பளவு 524 சதுர கிலோமீட்டர்கள் ஆகும். இந்தப் பூங்கா *போரி வனவிலங்குகள் காப்பகம்* மற்றும் *பாஞ்ச்மார்த்தி வனவிலங்குகள் காப்பகம்* ஆகியவற்றையும் உள்ளடக்கியது. இவை அனைத்தும் சேர்த்து மொத்தம் 1427 சதுர கிலோமீட்டர்கள் பரப்பளவு கொண்டது. இந்த தேசியப் பூங்காவானது 1981 ஆம் ஆண்டு உருவாக்கப்பட்டது. இந்தப் பூங்காவானது கடல் மட்டத்தில் இருந்து 300 முதல் 1352 மீட்டர்கள் உயரம் உடையது. இதன் அருகில் உள்ள நகரம் *பாஞ்ச்மார்த்தி* ஆகும். அருகில் உள்ள தொடர்வண்டி நிலையம் *பிபாரியா* ஆகும். இந்தப் பூங்கா பல்லுயிர்ப் பெருக்க பூங்காவாக விளங்குகிறது. இங்கு புலிகள், சிறுத்தைகள், கடமான்கள், புள்ளி மான்கள், நாற்கொம்பு மான்கள், இந்தியச் சிறுமான்கள், கடமாக்கள், காட்டுப்பன்றிகள், கரடிகள், புல்வாய்கள், நரிகள், முள்ளம்பன்றிகள் மற்றும் இந்திய மலை அணில்கள் போன்றவை அதிக அளவில் காணப்படுகின்றன. இந்தப் பூங்காவில் மூலிகைத் தாவரங்கள், புற்கள் மற்றும் மூங்கில்கள் காணப்படுகின்றன.''
# சாத்புரா தேசியப் பூங்கா

## உலகப் பாரம்பரியக் களம்

யுனெஸ்கோ நிறுவனம் சூலை 2021-இல் இந்தியாவின் ஆறு பண்பாட்டு களங்களை உத்தேச உலகப் பாரம்பரியக் களங்களாக தேர்வு செய்துள்ளது. அதில் சாத்புரா தேசியப் பூங்கா ஒன்றாகும்.
# தரவு ஈட்டல்

*தரவு ஈட்டல்* என்பது ஆங்கிலத்தில் Data Acquisition என்பதை குறிக்கும். தரவு ஈட்டல் என்பது பருப்பொருள் நிலைமையில் உள்ள சூழ்நிலையில் இருந்து தேவையான மாதிரி சமிக்ஞைகளை எண்ணிம எண் மதிப்புகளாக மாற்றி கணினியில் பயன்படுத்தும் அளவிற்கு கொண்டு வருவதாகும். பொதுவாக தரவு ஈட்டல் அமைப்புகள் ஒப்புமைக் குறிகையிலிருந்து எண்ணிலக்கச் சைகையாக மாற்றி செயல்படுத்தும் அமைப்பாக உள்ளது.
# தரவு ஈட்டல்

## தரவு ஈட்டல் அமைப்பின் கூறுகள்

- உணர்கருவி(Sensor)
- புல மின்னிணைப்பு (Field Wiring)
- குறிவு பக்குவப்படுத்துதல் (Signal Conditioning)
- தரவு ஈட்டல் வன்பொருள்
- தரவு ஈட்டல் மென்பொருள்
# பாஹ்லிகதேசம்

**பாஹ்லிகதேசம் ** சரசுவதி நதிக்கும், விபாசா நதிக்கும் நடுவில் இமய மலையின் தெற்குபாக அடிப்பொடர் முதல் வெகு தூரம் தெற்கு, வடக்காய் நீண்டு மத்சயதேசத்திற்கு வடக்கு எல்லை வரை பரவி இருந்த தேசம்.
# பாஹ்லிகதேசம்

## இருப்பிடம்

இந்த தேசமானது, காம்போச தேசத்தின் தெற்குபாகத்தில் சில பகுதிகளையும், இமயமலையின் மேல் சிந்துநதி ஓடும் பாகத்தையும், கிராத தேசத்தின் கிழக்கு எல்லை வரையிலும், பரவி இருக்கிற தேசம்.
# பாஹ்லிகதேசம்

## பருவ நிலை

பாஹ்லிகதேசத்திற்கு வடக்கு பாகத்தில் மாஹிகம், சகிகம், தால்வி என்று உபதேசங்கள் உண்டு, இவைகள் குளிர், மழை விடாமல் மாதம் மும்மாரி மழை பெய்துகொண்டே இருக்கும். கேகயம், பாஹ்லிகம், மாத்ரம், காந்தாரம் முதலான தேசங்களில் நல்ல வெயில் தோன்றும் ஆனால் வெய்யிலை ஒருவரும் காணமுடியாது.
# பாஹ்லிகதேசம்

## மலை, காடு, மிருகங்கள்

இந்த தேசத்தின் வடக்கில் உள்ள ஒரு பெரிய குன்றும், அருணகிரி என்று பெரிய மலையும், சதத்ரு நதியின் கரையோரமாய் வடக்கில் கொஞ்சம் நீண்டு இருக்கிறது. இதன் நடுவில் கொஞ்சம் இடைவெளியுண்டு, இதில் சிறிய காடுகளும், அவைகளில் கருங்குரங்கு, பெரிய மலைப்பாம்பு, கரடி ஆகிய மிருகங்கள் அதிகமாக இருக்கும். இந்த தேசத்தின் பூமிவளம் மிகவும் நன்மையானபடியால் கொடிய மிருகங்கள் அதிகம் இம்மலைகளில் இல்லை.
# பாஹ்லிகதேசம்

## நதிகள்

இந்த தேசத்தின் தெற்குமுனையில் செழிப்பான பகுதியில் விபாசா நதியும், வடகிழக்குப் பாகத்தில் மாசி, பங்குனி, சித்திரை மாதங்களில் பனி உருகி புதிய நதிகளும், மகாநதியுடன் சேருகிறது. இந்த தேசத்திற்கும், திரிகர்த்ததேசத்திற்கும், கேகய தேசத்திற்கும் எல்லையாக சென்று வநாயு தேசத்தின் சமீபத்தில் சிந்து நதியுடன் இணைகிறது.
# பாஹ்லிகதேசம்

## விளைபொருள்

இந்த தேசத்தில் நெல், கோதுமை, கரும்பு முதலியனவும், தாம்பரம், பித்தளை முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களை அம்மக்கள் பயன்படுத்தினர்.
# பாஹ்லிகதேசம்

## கருவி நூல்

- புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009
# கோசலதேசம்

**கோசலதேசம் ** பாஞ்சாலதேசத்திற்கு தென்கிழக்கிலும், கங்கோத்பத்திதலம், வேதப்பிரயாகை, கொதார சேத்திரம், நேபாளம் இவைகளுக்கு தெற்கிலும், ஆரட்ட, விதேக தேசங்களுக்கு மேற்கிலும், நிசத்தேசத்திற்கு வடக்கிலும், நைமிசாரண்யத்திற்கு வெகுதூரம் கிழக்கிலும் பரவி இருந்த தேசம்.
# கோசலதேசம்

## இருப்பிடம்

இந்த தேசமானது, கங்கை, யமுனை, ஆகிய நதிகளுக்கு மேற்குபாகத்தில் காசுமீரம், காந்தாரம், பர்ப்பரம், வநயு, சிந்து, சௌவீரம், மாளவம், அவந்தி, குந்தி, சூரசேநம், மத்சயம் தேசத்தின் எல்லை வரையிலும், பரவி இருக்கிற தேசம். இது வடகோசலம் என்றும், தென்கோசலம் என்றும் உள்ளது. தென் கோசலத்திற்கு **நைகபருசடம்** என்றும் பெயர் உண்டு.
# கோசலதேசம்

## பருவ நிலை

இமயமலூயின் நடுபாகத்தில் உருவாகும் சரயூநதி, தமசாநதி, கங்காநதி என்னும் இம்மூன்றின் நீர் ஏறிப்போவதற்கு தகுந்த பூமி, குளிர், மழை விடாமல் மாதம் மும்மாரி மழை பெய்துகொண்டே இருக்கும்.
# கோசலதேசம்

## மலை, காடு, மிருகங்கள்

இந்த தேசத்தின் தெற்கில் உள்ள ஒரு பெரிய குன்றுக்கு சித்திரகூடமென்றும், கோசல தேசத்தின் நான்குபுறமும், கபிலகிரி,நாரதகிரி, நாதபர்வதம் ஆகிய மலைகளும், சிறிய காடுகளும், அவைகளில் கருங்குரங்கு, பெரிய மலைப்பாம்பு, கரடி, பன்றி, புலி, யானை ஆகிய மிருகங்கள் அதிகமாக இருக்கும். இந்த தேசத்தின் பூமிவளம் மிகவும் நன்மையானபடியால் கொடிய மிருகங்கள் அதிகம் இம்மலைகளில் இல்லை.
# கோசலதேசம்

## நதிகள்

இந்த தேசத்தின் வடக்கு எல்லையில் சரயூ நதியும், செழிப்பான பகுதியில் கங்கைநதியுடன் சேருகிறது.
# கோசலதேசம்

## விளைபொருள்

இந்த தேசத்தில் நெல், கோதுமை, கரும்பு முதலியனவும், தாம்பரம், பித்தளை முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களை அம்மக்கள் பயன்படுத்தினர்.
# கோசலதேசம்

## கருவி நூல்

- புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009
# பாஞ்சாலதேசம்

**பாஞ்சாலதேசம் ** கோசலதேசத்திற்கு வடமேற்கிலும், குருதேசம், பாஹ்லிகதேசத்திற்கு நேர்கிழக்கிலும், இமயமலையின் **தரணசு** தலத்திற்கு வடக்கிலிருந்து தெற்கில் தாழ்த பூமியில் விசாலமாகப் பரவி இருந்த தேசம்.
# பாஞ்சாலதேசம்

## இருப்பிடம்

இந்த தேசமானது, சூரசேனதேசம் போன்றே மண் அமைப்புடையது. இமயமலையை அடுத்து இருப்பதால் குளிர், மழை, பனி எப்பொழுதும் விடாமல் பெய்து கொண்டே இருக்கும்.இது கற்பாறையும், மண்ணும் கலந்த பூமியாக இருக்கும்.
# பாஞ்சாலதேசம்

## பருவ நிலை

இமயமலயின் நடுபாகத்தில் உருவாகும் சரயூநதி, தமசாநதி, கங்காநதி என்னும் இம்மூன்றின் நீர் ஏறிப்போவதற்கு தகுந்த பூமி, குளிர், மழை விடாமல் மாதம் மும்மாரி மழை பெய்துகொண்டே இருக்கும்.
# பாஞ்சாலதேசம்

## மலை, காடு, விலங்குகள்

இந்த தேசத்தின் வடக்கில் உள்ள இமயமலையின் சிறு மலைத்தொடர்களே தெற்கு நோக்கி ஓங்கி நின்று பெரிய மலைகளாக நான்குபுறமும், சிறுமலைகளும், சிறிய காடுகளும், அவைகளில் கருங்குரங்கு, பெரிய மலைப்பாம்பு, கரடி, பன்றி, புலி, யானை ஆகிய கொடிய விலங்குகள் அதிகமாக இருக்கும். இந்த தேசத்தின் பூமிவளம் மிகவும் நன்மையானபடியால் வளம் நிறைந்த தோட்டங்கள் சூழ்ந்த பகுதியாக இருக்கும்.
# பாஞ்சாலதேசம்

## நதிகள்

இந்த தேசத்தின் மேற்குபாகத்தில் செழிப்பான பகுதியில் கங்கைநதியும், இதற்கு கிழக்கில் **தமசா** நதியும், **காஞ்சனாசம்** என்னும் மலையிலிருந்து **காஞ்சனாசி** என்ற நதியும் ஓடுகிறது. ஹரித்துவார் என்னும் நகருக்கு நேர்தெற்கில் **கபிலா** என்ற நதி ஓடி **காஞ்சனாசி** நதியுடன் சேர்ந்து கங்கையுடன் இணைகிறது.
# பாஞ்சாலதேசம்

## விளைபொருள்

இந்த தேசத்தில் நெல், கோதுமை, கரும்பு முதலியனவும், தாமிரம், பித்தளை முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களை அம்மக்கள் பயன்படுத்தினர்.
# பாஞ்சாலதேசம்

## நகரம்

இந்த **பாஞ்சாலதேசத்தின்** வட எல்லையில்தான் மாயா என்னும் ஒரு பெரிய நகரமுள்ளது. இது புராணகாலத்தில் ஹரித்துவார் என்றும் அழைக்கப்படுகிறது. இங்கு **பத்ரிகாசிரமம்** என்னும் பத்ரி நாராயணனுடைய கோவிலும் உள்ளது.
# ஐக்கிய நாடுகள் சபையின் கடல் சட்ட சாசனம்

**ஐக்கிய நாடுகள் சபையின் கடல் சட்ட சாசனம்** (*United Nations Convention on the Law of the Sea* (UNCLOS)), கடல் சட்டம் 1973 மற்றும் 1982 ஆண்டுகள் இடையே நடந்த ஐக்கிய நாடுகள் சபையின் மாநாடு மூலம் ஏற்பட்ட சர்வதேச உடன்படிக்கையின் விளைவாக ஏற்படுத்தப்பட்ட சாசனம் ஆகும். இந்த கடல் சட்ட சாசனம் கடல்சார் வணிகம், சுற்றுச் சூழல் மற்றும் கடல்சார் இயற்கை வளங்கள் மேலாண்மை போன்ற விடயங்கள், உலகின் கடல்களில் நாடுகள் பெற்றுள்ள உரிமைகள் குறித்தும் பயன்பாடுகள் குறித்தும் வரையறுக்கிறது. 1982ல் முடிந்த மாநாடு 1958ல் கையெழுத்தான நான்கு ஒப்பந்தங்களில் மாற்றம் கொண்டு வந்தது. இந்த உடன்படிக்கையில் 60வது நாடாக கயானா கையெழுத்திட்டது. இதன் பிறகு 1994 இல் இது பயன்பாட்டுக்கு வந்தது.
# மாங்குடி சிதம்பர பாகவதர்

**மாங்குடி சிதம்பர பாகவதர்** என்பவர் கதாலாட்சோபத் துறையில் புகழ்பெற்றவர். இவருடைய கதாலாட்சோபனையானது அன்றைய அரசியல் சூழல், அர்த்தபாவம், நவரசம் போன்றவற்றைக் கொண்டிருந்தது. இவருடையப் பெயர், அன்றில் பதிப்பகம் வெளியிட்ட கருணாமிர்த சாகரம் எனும் நூலில் இடம்பெற்றுள்ளது.
# மாங்குடி சிதம்பர பாகவதர்

## பிறப்பும் இளமைக் காலமும்

1880 ஆம் ஆண்டு டிசம்பர் மாதம் 14 ஆம் நாள் இசைக்குப் பெயர்பெற்ற திருவையாறில் இவர் பிறந்தார். இவரின் பூர்விகம் அகரமாங்குடி எனும் சிற்றூர். இந்த ஊர், தஞ்சை-கும்பகோணம் சாலையில் உள்ள அய்யம்பேட்டை ஊருக்குத் தெற்கே 5 கிலோ மீட்டர் தூரத்தில் உள்ளது. அய்யம்பேட்டையிலிருந்து மெலட்டூர் செல்லும் வழியில் நடுவில் உள்ளது. தஞ்சை மன்னர் துலாஜாஜி அவையில் சாம்ராட் என்கிற என்ற பட்டத்துடன், கணவித்யா துறையில் அறிஞராக விளங்கிய கணம் திருமலை ஐயர் வம்சத்தைச் சேர்ந்தவர்.  
திருவையாறு சீனிவாசராவ் பள்ளியில் படித்தபின், புனித பீட்டர் கல்லூரியில் படித்தவர். தஞ்சை கிருஷ்ணபாகவதரின் கதாகலாட்சேபங்கள், கோவிந்தசாமிபிள்ளை நாடகங்கள், மகா வைத்தியநாதய்யர், பட்டணம் சுப்பிரமணிய ஐயர் இசைக்கச்சேரிகள் ஆகியவை அவருடைய கலாரசனை வளரக் காரணமாக இருந்தன. சிதம்பர பாகவதர் காவிரிக்கரையில் தமது நண்பர்களுக்கு இசை நயத்தோடு பாடிக்காட்டினவர். தன் சகோதரர்களுக்குப் பின்பாட்டு, மிருதங்கப் பயிற்சி அளித்தார். அவர்கள் உதவியுடன் வீட்டில் கதாகலாட்சேபம் செய்தபின், பள்ளி நிர்வாகி வீட்டில் காலட்சேபம் செய்து பாராட்டு அடைந்தவர். அன்றுமுதல் பாகவதர் என்று அழைக்கப்பட்டார்.  
1900 ஆம் ஆண்டு சிதம்பர பாகவதர் வழக்கறிஞர் ஆகும்பொருட்டு அதற்கான தேர்விற்காகத் தம்மைத் தயார் செய்துகொண்டிருந்தார். அந்நேரம், புலவர் பிரதாபராமசாமி பாகவதரும், அகரமாங்குடி சப்தரிஷீஸ்வர சாஸ்திரிகளும் சிதம்பர பாகவதரின் வாழ்க்கைப்போக்கைக் கதாகலாட்சேபத்தின் பக்கம் மாற்றிவிட்டனர். சிதம்பர பாகவதர் அவர்கள் இருவரிடமும் இசையையும் சமஸ்கிருதத்தையும் கற்றுக்கொண்டார். அவர் தில்லைஸ்தானம் பஞ்சுபாகவதரிடம் தியாகராஜர் கீர்த்தனைகளையும், சதாவதானி திருவையாறு பண்டிதர் லெக்சுமணச்சார்யாவிடம் பகவத் கீதையின் சாராம்சத்தையும் கேட்டுத் தெரிந்துகொண்டார்.
# மாங்குடி சிதம்பர பாகவதர்

## கலாட்சேபங்கள்

சென்னை சபாக்களில் ராமாயணக்கதையை ஐம்பதுக்கும் மேற்பட்டமுறை நிகழ்த்தியுள்ளார். மஹாபாரதம், பாகவதம், நாயன்மார் கதைகள் இவற்றில் அடக்கம். சிதம்பர பாகவதர் மும்பை, காசி ஆகிய நகரங்களிலும் கதாகாலட்சேபம் செய்துள்ளார். மணி நேரத்திறகும் குறையாமல் அவர் கதாகலாட்சேபம் செய்தவர். அவர் ஒரு சிவபக்தர். தான் செல்லுமிடத்திலுள்ள சிவத் தலங்கள் மீது தேவாரம் பாடுவதுடன், அக்கோயில்கள்மீது பதிகங்கள் பாடும் ஆற்றல் பெற்றிருந்தவர்.  
1932 இல் சென்னை கோகலே அரங்கில் ராமாயணக்கதையை நிகழ்த்தியபோது, தியாகராஜசுவாமிகள் அருளியவற்றில் சுமார் 300 கீர்த்தனைகள் பாடி, அவர் மீதான பக்தியை வெளிப்படுத்தியவர். தியாகராஜ சுவாமிகள் ஆராதனைக் கமிட்டிக்குச் செயலாளராகவும் இருந்தவர். சிதம்பர பாகவதர் ஆண்டுதோறும் ஆருத்ரா உத்ஸவம் நடத்தி வந்தவர்.
# மாங்குடி சிதம்பர பாகவதர்

## மறைவு

அவர் 1938 ஆம் ஆண்டு காலமானார்.
# மாங்குடி சிதம்பர பாகவதர்

## பட்டங்கள்

1926 ஆம் ஆண்டு செப்டம்பர் மாதம் சென்னை பகவத்கதாபிரசங்க சபை சார்பாக, சர்.சி.பி.ராமசாமி ஐயர், இவரைப் பாராட்டி மகாகத கண்டீவர என்ற பட்டமளித்தார்.  
1927 ஆம் ஆண்டு செப்டம்பர் மாதம் ராமநாதபுரம் மன்னர் சிதம்பர பாகவதரைப் பாராட்டி அபிநவ பதாசார்யா என்ற பட்டம் தந்தார்.  
1937ஆம் ஆண்டு சென்னை மியுசிக் அகாடமி, சங்கீத கலாநிதி என்ற பட்டம் அளித்துக் கௌரவித்தது. இவ்விழாவை ராஜாஜி துவக்கி வைத்தார்.
# மாங்குடி சிதம்பர பாகவதர்

## எழுதிய நூல்

1927 ஆம் ஆண்டு சிதம்பர பாகவதர் காலட்சேபம் என்ற வியாஸம் என்ற நூலை எழுதி, அகில இந்திய இசை மாநாட்டிற்கு அனுப்பி வைத்தார்.
# இயேசுவின் அன்புச் சீடர்

; Sacro Monte di Varallo, wooden statues, ca. 1500-05]]
**இயேசுவின் அன்புச் சீடர்** அல்லது யோவான் 20:2இன் படி **இயேசு தனி அன்பு கொண்டிருந்த சீடர்** என்னும் அடைமொழியானது யோவான் நற்செய்தியில் ஐந்து முறை பயன்படுத்தப்படுள்ளது. ஆயினும் மற்ற நற்செய்தி நூல்களிலோ அல்லது இயேசு கிறித்துவின் வாழ்வையும் பணிகளையும் விவரிக்கும் பிற புதிய ஏற்பாட்டு நூல்களிலோ குறிக்கப்படவில்லை. யோவான் நற்செய்தியின் 21:24இன் படி அந்நூல் இயேசுவின் அன்புச் சீடரால் எழுதப்பட்டதாகும்.  
1ம் நூற்றாண்டின் முடிவிலிருந்து இந்த அன்புச்சீடர் நற்செய்தியாளரான யோவான் என மரபு கூறுகின்றது. அறிவொளிக் காலம் முதல் யோவான் நற்செய்தி, மற்றும் யோவானின் முதல், இரண்டாம், மற்றும் மூன்றாம் திருமுகங்கள் மற்றும் திருவெளிப்பாடு ஆகிய நூலின் ஆசிரியர் யார் என்பது குறித்து ஆறிஞர்களிடையே ஒத்த கருத்தில்லை.
# இயேசுவின் அன்புச் சீடர்

## மூல விவிலிய சொற்றொடர்கள்

இயேசுவின் அன்புச் சீடர் குறித்த விவிலிய சொற்றொடர்கள்:  
- இயேசுவின் சீடருள் ஒருவர் அவர் அருகில் அவர் மார்புப் பக்கமாய்ச் சாய்ந்திருந்தார். அவர் மேல் இயேசு அன்பு கொண்டிருந்தார். சீமோன் பேதுரு அவருக்குச் சைகை காட்டி, 'யாரைப்பற்றிக் கூறுகிறார் எனக்கேள்' என்றார். இயேசுவின் அருகில் அவர் மார்புப் பக்கமாய்ச் சாய்ந்திருந்த அவர், 'ஆண்டவரே அவன் யார்?' என்று கேட்டார். - யோவான் நற்செய்தி 13:23-25  
- இயேசுவைச் சிலுவையில் அறைந்தப்பின் இயேசு சிலுவையின் அடியில் நின்றுகொண்டிருந்த தம் தாயையும் அவர் அருகில் நின்ற தம் அன்புச் சீடரையும் கண்டு தம் தாயிடம், ″அம்மா, இவரே உம் மகன்″ என்றார். பின்னர் தம் சீடரிடம், ″இவரே உம் தாய்″ என்றார். அந்நேரமுதல் அச்சீடர் அவரைத் தம் வீட்டில் ஏற்று ஆதரவு அளித்து வந்தார். - யோவான் நற்செய்தி 19:26-27  
- மகதலா மரியா இயேசுவின் கல்லறை காலியாக இருப்பதைக்கண்டு சீமோன் பேதுருவிடமும் இயேசு தனி அன்பு கொண்டிருந்த மற்றச் சீடரிடமும் வந்து அதைத்தெரிவித்தார். இதைக் கேட்ட பேதுருவும் மற்றச் சீடரும் கல்லறைக்குப் புறப்பட்டனர். இருவரும் ஒருமித்து ஓடினர். மற்றச் சீடர் பேதுருவை விட விரைவாக ஓடி முதலில் கல்லறையை அடைந்தார். அவர் குனிந்து பார்த்தபோது துணிகள் கிடப்பதைக் கண்டார்; ஆனால் உள்ளே நுழையவில்லை. அவருக்குப் பின்னாலேயே சீமோன் பேதுரு கல்லறைக்குள் நுழைந்தார். - யோவான் நற்செய்தி 20:1-10  
- யோவான் நற்செய்தியின் இறுதியில் (21ம் பிரிவு) உயிர்த்த இயேசு தோன்றிய ஏழு சீடர்களுல் இவரும் ஒருவர். மேலும் 'ஆண்டவரே இவருக்கு என்ன ஆகும்?' என்று சீமோன் பேதுரு இயேசுவிடம் கேட்டார். இயேசு அவரிடம், ' நான் வரும்வரை இவன் இருக்க வேண்டும் என நான் விரும்பினால் உனக்கு என்ன? நீ என்னைப் பின்தொடர்ந்து வா' என்றார். மேலும் இந்தச் சீடரே இவற்றிற்குச் சாட்சி. இவரே இவற்றை எழுதி வைத்தவர் எனவும் குறிக்கின்றது.  
பிற நற்செய்திகள் எதிலும் இவரைப்பற்றியக்குறிப்பில்லை.
# இயேசுவின் அன்புச் சீடர்

## அடையாளம்

### திருத்தூதர் யோவான்

நான்காம் நூற்றாண்டில் எழுதும் யூசேபியஸ் தாம் எழுதிய திருச்சபை வரலாறு எனும் நூலில் இரண்டாம் நூற்றாண்டில் எபேசஸின் பாலிகிரேட்டஸ் (c.130s–196) என்பவரால் எழுதப்பட்டதாக அவர் நம்பும் கடிதத்தைப் பதிவு செய்தார். அதில் யோவான் "இறைவனின் மார்பில் சாய்ந்தவர்" என்று பாலிகிரேட்ஸ் நம்பியதாகக் கூறப்பட்டுள்ளது. யோவானே அன்புச்சீடர் என்று ஹிப்போவின் அகஸ்டீன் (354 - 430 கி.பி) நம்பினார்.  
அன்புச்சீடர் திருத்தூதர்களில் ஒருவர் என்ற அனுமானம், அவர் கடைசி இராவுணவின்போது வெளிப்படையாக இருந்ததைக் கவனிப்பதன் அடிப்படையிலானதாகும், மத்தேயு மற்றும் மாற்கு ஆகியோர் இயேசு பன்னிரு சீடர்களுடன் உணவருந்தியதாகக் குறிப்பிடுகின்றனர். எனவே, அன்புச்சீடர் பன்னிரு சீடர்களில் ஒருவரான யோவான் என்ற கருத்து ஏற்பட்டது. இருப்பினும், சில நவீன கல்வியாளர்கள் அகஸ்டின் மற்றும் பாலிகிரேட்ஸின் பார்வையை தொடர்ந்து பகிர்ந்து கொண்டாலும், பல்வேறு கல்வியாளர்களும் திருத்தூதர் யோவான் இந்நற்செய்தியை எழுதியதாக நம்பவில்லை.
# இயேசுவின் அன்புச் சீடர்

## அடையாளம்

### இலாசர்

யோவான் 11:5ஐ அடிப்படையாகக் கொண்டு அன்புச்சீடர் பெத்தானியாவின் இலாசருடன் அடையாளம் காணப்பட்டுள்ளார்: "*மார்த்தாவிடமும் அவருடைய சகோதரியான மரியாவிடமும் இலாசரிடமும் இயேசு அன்பு கொண்டிருந்தார்*.", யோவான் 11:3 "*"இலாசரின் சகோதரிகள் இயேசுவிடம் ஆளனுப்பி, "ஆண்டவரே, உம் அன்புக்குரியவர் நோய்வாய்ப்பட்டுள்ளார்." என்றனர்.*"  
இலாசர் உயிர்த்தெழுப்பப்படுவதற்கு முன்புவரை அன்புச்சீடர் என்ற பெயர் யோவான் நற்செய்தியில் குறிப்பிடப்படவில்லை. அதன்பிறகே அன்புச்சீடர் என்ற பெயர் அதிகாரம் 13இல் முதன்முறையாகக் குறிப்பிடப்பட்டுள்ளது, மேலும் 13ஆம் அதிகாரத்தில் இருந்து இலாசரின் பெயர் இடம்பெறவில்லை என்று புதிய ஏற்பாடு அறிஞர் பென் வித்தெரிங்டன் III சுட்டிக்காட்டுகிறார்.
# மனித ஆற்றலால் கழிநிலை வெளியேற்றுதல்

இந்தியாவில் நிலவும் சாதியமைப்பின் படி, சாதியமைப்பின் கீழ்த்தட்டில் உள்ளவர்கள் மேல்தட்டில் உள்ளவர்களின் மலத்தை அள்ள வேண்டும் என்கிற இழிதொழிலே **மனித மலத்தை மனிதன் அள்ளுதலாகும்** ( Manual scavenging). மனித ஆற்றலால் விளக்குமாறு மற்றும் தகரம் தகடுகளை பயன்படுத்தி மனித கழிவுகள் அகற்றுதல் பணியில் ஈடுபடுத்தப்படுகிறார்கள். மேலும் இது சுகாதாரம் சார்ந்த பிரச்சினை ஆகும்.
# மனித ஆற்றலால் கழிநிலை வெளியேற்றுதல்

## அரசியல்

1901 இல், மகாத்மா காந்தி 'மனித மலத்தை மனிதன் அள்ளுதல் ஒரு தேசிய அவமானம் என்று கூறியுள்ளார். மேலும் அவர் வங்காளத்தில் காங்கிரஸ் கூட்டத்தில் 'பாங்கிஸ்' எண்ணப்படுபவர்களின் சமூக நிலைமைகள் குறித்து பிரச்சினையை எழுப்பினார்.
# மனித ஆற்றலால் கழிநிலை வெளியேற்றுதல்

## புள்ளிவிவரம்

இந்தியாவில் 2011 மக்கள் தொகைக் கணக்கெடுப்பின்படி 7.50 லட்சம் பேர் இன்னமும் மலம் அள்ளும் பணியில் ஈடுபடுத்தப்பட்டிருப்பதாகக் கூறப்படுகிறது. ஆனால், இந்த இழிதொழிலுக்கு எதிராகப் போராடி வரும் அமைப்புகள் கணக்குப்படி 10.3 லட்சம் பேர் ஈடுபட்டுள்ளனர். இந்தியாவின் மிகப் பெரிய பொதுத்துறை நிறுவனமான ரயில்வேத் துறையில் பல்லாயிரம் துப்புரவுப் பணியாளர்கள் தண்டவாளங்களுக்கிடையிலான இருப்புப் பாதையில் மலம் அள்ளிக் கொண்டிருக்கிறார்கள். இதில் 98% சதவீதம் பெண்களே ஈடுபட்டுள்ளார்கள் .
# மனித ஆற்றலால் கழிநிலை வெளியேற்றுதல்

## சட்டங்கள்

1993 இல் உலர் கழிப்பிட கட்டுமானம் மற்றும் பராமரிப்பு தடைச் சட்டம் நிறைவேற்றப்பட்டது. ஆனால் இதனை அமல்படுத்த உறுதியாக நடவடிக்கை எதுவும் மத்திய, மாநில அரசுகளால் மேற்கொள்ளப்படவில்லை. ஒருவர் கூட இந்தச் சட்டத்தில் தண்டிக்கப்படவில்லை என்பது இச்சட்டம் அமலானதன் முறையை வெளிப்படுத்துகிறது. நாட்டின் தலைநகரான தில்லியிலேயே 10,000 உலர் கழிப்பிடங்கள் இருப்பதாக புள்ளி விபரங்கள் தெரிவிக்கின்றன.
# மனித ஆற்றலால் கழிநிலை வெளியேற்றுதல்

## நிதி ஒதுக்கீடு

இந்த இழி தொழிலை ஒழித்து இதில் ஈடுபட்டுள்ளவர்களுக்கு வேறு வேலைவாய்ப்பு மற்றும் மறுவாழ்வு அளிப்பதற்கு மத்திய பட்ஜெட்டில் 2011-12 ஆம் ஆண்டில் ரூ.100 கோடி ஒதுக்கப்பட்டிருந்தது. ஆனால், பின்னர் இது ரூ.35 கோடியாக வெட்டிச் சுருக்கப்பட்டது. 2012-13ல் இதற்காக ரூ. 98 கோடி பட்ஜெட்டில் ஒதுக்கப்பட்டது. ஆனால் ரூ. 20 கோடியாக இது குறைக்கப்பட்டது. இதிலும் கணிசமான தொகை வெறும் ஆய்வுப் பணிக்காகச் செலவிடப்பட்டது.
# அதிபரவளையக் கோணம்

கணிதத்தில் **அதிபரவளையக் கோணம்** அல்லது **அதிபரவளைவுக் கோணம்** என்பது (*hyperbolic angle*) அதிபரவளயத்தைப் பிரிக்கும் ஒரு வடிவவியல் வடிவமாகும். இது சாதாரணக் கோணமானது ஒரு வட்டத்துடன் கொண்டுள்ள தொடர்பை ஒத்தது. அதிபரவளையக் கோணம் முதலில் ஒரு திட்டநிலையில் வரையறுக்கப்படுகிறது.  
**திட்டநிலையில் அதிபரவளையக் கோணம்**:
(0, 0) புள்ளியிலிருந்து (1, 1) புள்ளி வழிச் செல்லும் கதிர் மற்றும் (*x*, 1/*x*) புள்ளி வழிச் செல்லும் கதிர் (*x* > 1) இரண்டுக்கும் இடைப்பட்ட கோணம்.  
இக்கோணத்தின் அளவு இவ்விரண்டு கதிர்களால் அடைவுபெறும் அதிபரவளைவுத் துண்டின் பரப்பளவு அதாவது, ln *x* ஆகும்.  
வட்டக் கோணங்கள் போலல்லாது, அதிபரவளைவுக் கோணங்கள் வரம்பற்றவை. 0 < *x* < 1 எனில் திட்டநிலையிலுள்ள அதிபரவளையக் கோணங்கள் எதிர் கோணங்களாகக் கொள்ளப்படுகின்றன. அதிபரவளையச் சார்புகள் sinh, cosh, tanh ஆகியவை அதிபரவளையக் கோணங்களை சாரா மாறிகளாகக் கொள்கின்றன.
# அதிபரவளையக் கோணம்

## வட்டக் கோணங்களுடன் ஒப்பீடு

√2 ஆரமுள்ள வட்டத்தில், *u* ரேடியன் கோண அளவு கொண்ட வட்டக்கோணப்பகுதியின் பரப்பளவு *u* சதுர அலகுகள். (&minus;1,&nbsp;&minus;1) மற்றும் (1,&nbsp;1), புள்ளிகளை இணைக்கும் கோடு *x y* = 1, அதிபரவளையத்தின் மிகச் சிறிய விட்டமாகும். மேலும் அதன் நீளம் √2 அலகுகளாகவும் இருக்கும்.  
படத்தில் காட்டப்பட்டுள்ளது போல, ஒன்றுக்கும் குறைவான சாய்வு கொண்ட கதிர், வட்டக் கோணப்பகுதியின் பரப்பளவிற்குச் சமமான வட்டக் கோணம் அல்லது அதிபரவளையக் கோணத்தை உருவாக்குகிறது. கதிர் மற்றும் வட்டம் (<math>x^2+y^2=√2 </math>) கொண்டு உருவாகும் செங்கோண முக்கோணத்தின் தாங்கு பக்கங்களின் √2 மடங்குகளாக முக்கோணவியல் சார்புகளும், இந்தக் கதிர் மற்றும் அதிபரவளையம் (<math>xy=1</math>)கொண்டு உருவாகும் செங்கோண முக்கோணத்தின் தாங்கு பக்கங்களின் √2 மடங்குகளாக அதிபரவளையச் சார்புகளும் அமைகின்றன.  
வடிவவியற்படி வட்டக் கோணங்களில், *P*<sub>0</sub>*P*<sub>1</sub> மற்றும் *P*<sub>0</sub>*P*<sub>2</sub> நாண்கள் இரண்டும் வட்ட மையத்தில் தாங்கும் கோணங்கள் முறையே *L*<sub>1</sub>, *L*<sub>2</sub> எனில், இக் கோணங்களின் கூடுதலை *L*<sub>1</sub> + *L*<sub>2</sub> வட்ட மையத்தில் தாங்கும் நாண் *PQ*, ஆனது *P*<sub>1</sub>*P*<sub>2</sub> க்கு இணையாக இருக்கும்.  
இதே கருத்தினை அதிபரவளைவிற்கும் பயன்படுத்தலாம். P<sub>0</sub>: (1,1), P<sub>1</sub>: (*x*<sub>1</sub>,1/*x*<sub>1</sub>), P<sub>2</sub>: (*x*<sub>2</sub>,1/*x*<sub>2</sub>), எனில் வட்டத்தில் இணை என்ற நிபந்தனைக்கு ஒத்ததாக இங்கு Q புள்ளியின் ஆய தொலைவுகள் (*x*<sub>1</sub>*x*<sub>2</sub>,1/*x*<sub>1</sub>*1/x*<sub>2</sub>) என்பதாக இருக்க வேண்டும் என்பதாகும். இதன்மூலம் P<sub>0</sub> லிருந்து அதிபரவளைய வளைவரை மீதமையும் ஏதேனும் ஒரு புள்ளியின் அதிபரவளையக் கோணம் அப்புள்ளியின் *x*-ஆய தொலைவின் மடக்கைச் சார்பாக இருப்பதனைக் காணலாம்.
# வில்சனின் சொர்க்கப் பறவை

**வில்சனின் சொர்க்கப் பறவை** (*Wilson's Bird-of-paradise*, *Cicinnurus respublica*) என்பது சிறிய, நீளமுடைய, பரடிசயிடே குடும்ப பசரின் பறவையாகும். ஆண் பறவை சிவப்பும் கரும்பும் கொண்டு, கழுத்தில் மஞ்சள் போர்வையுடன், மெல்லிய பச்சை வாயுடன், உயர் நீல பாதங்களுடன் இரு வளைந்த செங்கருநீல வால் இறகுடன் காணப்படும். தலை மறைவற்ற நீலமாகவும், கருப்பு இரட்டை குறுக்கு ஒப்பனையுடனும் காணப்படும். பெண் பறவை பழுப்பாக கருநீல முடியுடன் காணப்படும்.
# வில்சனின் சொர்க்கப் பறவை

## வெளியிணைப்புகள்

- IUCN Red List
- BBC Video Segment - Wilson's Bird of Paradise
- Red Data Book
- Alternate Image (PBase)
# விக்கிப்பீடியா:விக்கித்திட்டம் வானியல்/முதற்பக்கத்தில் காட்டப்பட்ட சிறப்புப் படங்கள்

**2006 ஆண்டுக்கான சிறப்புப் படங்கள்:**  
**2007 ஆண்டுக்கான சிறப்புப் படங்கள்:**
எதுவுமில்லை  
**2008 ஆண்டுக்கான சிறப்புப் படங்கள்:**  
**2009 ஆண்டுக்கான சிறப்புப் படங்கள்:**  
**2010 ஆண்டுக்கான சிறப்புப் படங்கள்:**
எதுவும் இல்லை  
**2011 ஆண்டுக்கான சிறப்புப் படங்கள்:**  
**2012 ஆண்டுக்கான சிறப்புப் படங்கள்:**  
**2013 ஆண்டுக்கான சிறப்புப் படங்கள்:**
# நிசததேசம்

**நிசததேசம் ** நைமிசாரண்யத்திற்கு வெகுதூரம் தெற்கிலும், இமயமலையின் தரணசுதலத்திற்குக் கிழக்கிலும் சேதிதேசத்திற்கு வடக்கிலும் **பிரயாகைக்கு** மேற்கிலும்,மிகவும் நீலமான கங்கை, யமுனை நதிகளின் நடுவில் விசாலமாகப் பரவி இருந்த தேசம்.
# நிசததேசம்

## இருப்பிடம்

இந்த தேசத்தின் வடக்குப் பாகத்தில் **ஆநர்த்தம்** என்னும் மலைகளும், கற்களும் நிறைந்த ஓர் உபதேசமுண்டு. இமயமலையை அடுத்து இருப்பதால் குளிர், மழை, பனி எப்பொழுதும் விடாமல் பெய்து கொண்டே இருக்கும். இது கற்பாறையும், மண்ணும் கலந்த பூமியாக இருக்கும்.
# நிசததேசம்

## பருவ நிலை

இமயமலையிலுள்ள கங்கா, யமுனாநதிகளுக்கு இடையே இருப்பதால் பூமி, குளிர், மழை விடாமல் மாதம் மும்மாரி மழை பெய்துகொண்டே இருக்கும்.